Elizabeth Taylor
Elizabeth Taylor (27. februar 1932 - 23. mart 2011) bila je američka glumica, rođena u Engleskoj, dobitnica dvaju Oscara za najbolju glavnu žensku ulogu. Roditelji su joj bili Amerikanci, ali kako je njeno mjesto rođenja britansko tlo, tj. imućna četvrt sjeverozapadnog Londona Hampstead, ima britansko i američko državljanstvo. Otac Francis bio je trgovac umjetninama, a majka Sara bivša glumica izrazito teške naravi. Stariji brat Howard rodio se 1929. godine. Majka je poticala njenu karijeru, tako da već u trećoj godini pohađa satove baleta. Na filmu debitira sa devet godina, u filmu Lassie. Među njenim glumačkim partnerima su Mickey Rooney, Roddy McDowall, Paul Newman, Montgomery Clift, Richard Burton i mnogi drugi. Oscara je dobila 1960. godine za film Butterfield 8, gdje joj je partner bio tadašnji muž Eddie Fisher, a drugog 1966. za film "Ko se boji Virginije Woolf" (Partner tadašnji muž Richard Burton.) Bila je prekrasna Kleopatra, a osim dva osvojena Oscara, za tu nagradu nominirana je još četiri puta. Glumila je od 1942. do 2003. godine. Osim na filmu glumila je i na televiziji, pojavivši se kao gost u mnogim serijama, od kojih je jedna i "Dadilja". Udavala se osam puta za sedam supruga. Ima četvero djece, dva sina i dvije kćeri, a baka je postala u 39. godini. Nagradu za životno djelo dobila je 1997. godine, a 2000. i titulu Dame Britanskog carstva. Posljednjih decenija života je bila angažirana u radu za zajednicu, a promovira i svjesnost o AIDS-u. Rock Hudson bio joj je partner i dobar prijatelj. Jako voli nakit, te parfeme. Umrla je od zatajenja srca.